Mutaxassis: “Tramadol” narkotiklar bilan teng — birinchi qabul qilishdayoq tobelik yuzaga keladi

O‘zbekistonda shifokor retseptisiz sotish taqiqlangan kuchli ta’sir qiluvchi va psixotrop dorilar kontrabandasi va noqonuniy aylanmasi holatlari ko‘payib qoldi, deyiladi Sputnik xabarida. Mutaxassislar so‘zlariga ko‘ra, “Tramadol” tabletkasi o‘z ta’siri bo‘yicha narkotik vositalarga teng keladi.

“Tabletkalarni birinchi marta iste’mol qilishdanoq tobelik yuzaga keladi. Dastlab odam eyforiyani his qiladi, ammo keyingi qabul qilishda organizmda og‘riqlar va diskomfort paydo bo‘ladi, undan keyingi doza esa zaruriyatga aylanadi. Doza oshib boradi, dorini sotib olish uchun tobora ko‘proq pul kerak bo‘lib boradi, shu sababli bu doriga qaram bo‘lib qolganlar jinoyatlarga qo‘l uradi. Boshida oilasining barcha jamg‘armalarini sarflaydi, keyin uydan sotish mumkin bo‘lgan hamma narsani olib ketadi, undan keyin esa jinoyatlar — o‘g‘irlik, talonchilik yoki qotilliklarni ham amalga oshirishi mumkin”, — dedi narkolog.
O‘zbekistonda bunday preparatlarni noqonuniy tarqatishga qarshi faol kurash davom etmoqda. So‘nggi bir necha oy ichida jami o‘n minglab dollarlik psixotrop moddalar partiyalari musodara qilindi.
O‘zbekistonda shifokor retseptisiz sotish taqiqlangan psixotrop va narkotik vositalar ro‘yxatiga ayni paytda 238 nomdagi moddalar kiradi. Ular orasida “Tramadol” ham bor. U markaziy asab tizimiga ta’sir qiluvchi og‘riq qoldiradigan doridir.